Kronberg im Taunuksen sijainti Hochtaunuksen piirikunnassa. Pienemmässä kuvassa piirikunnan sijainti Hessenin osavaltiossa.
**Kronberg im Taunus** on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota.

Maantiede
---------

Viktoria Park
Kronberg im Taunus sijaitsee Taunus-vuoristoon kuuluvan Altkönig-vuoren (798 metriä mpy) kaakkoisella rinteellä neljätoista kilometriä Frankfurt am Mainin keskustan Hauptwachelta luoteeseen. Se rajoittuu etelässä tiheäänasuttuun Main-Taunuksen piirikuntaan, idässä on Oberursel, kaakossa Steinbach ja lännessä Königstein im Taunus. Pohjoisessa ja luoteessa on suhteellisen harvaanasuttua vuoristoa.

Kronbergiin kuuluu kantakaupungin lisäksi Oberhöchstadt ja Schönberg, jotka liitettiin siihen 1972.

Historia
--------

Kronbergin historia alkaa keskiaikaisesta linnasta, joka ympärille tuli asutusta, joka kasvoi vähitellen kaupungiksi. Paikkakunta sai rajoitetut kaupunkioikeudet 1330 ja laajemmat oikeudet 1367. Kaupunki laajeni ja sen ympärille rakennettiin muuri. Kaupungin alue pysyi melko vakiona 1400-luvun puolivälistä 1800-luvun puoleenväliin. Kronbergin suku hallitsi kaupunkia aina vuoteen 1704, jolloin Johann Nicolaus von Kronberg kuoli vailla perillisiä. Sen jälkeen kaupunki oli osa Mainzin vaaliruhtinaskuntaa, kunnes se 1806 liitettiin Nassaun herttuakuntaan, joka liitettiin Preussiin 1866.

Kronbergin keskiaikainen kaupunkikuva alkoi murentua Nassaun aikana. Suurin osa vanhoista linnoituksista purettiin ja katuverkkoa uusittiin. Kronberg laajeni voimakkaasti ja läheisen Frankfurtin asukkaat kiinnostuivat paikkakunnasta. Sinne kehittyi muun muassa frankfurtilaisten taidemaalareiden yhteisö, Künstlerkolonie Kronberg.

Preussin aikana Kronberg vaurastui; kukoistuskausi päättyi ensimmäiseen maailmansotaan. Kronbergista tehtiin osa uutta Hessenin osavaltiota heti toisen maailmansodan jälkeen. Kronberg sai virallisen kylpyläkaupungin aseman 1966.

Kronberg im Taunuksen historiallisia rakennuksia ovat muun muassa kirkot St. Peter und Paul, St. Vitus, St. Alban ja St. Johann.

Talous ja liikenne
------------------

Kronberg im Taunuksen elinkeinorakenne on palveluvaltainen, tietointensiivisiä yrityksiä on useita.

Kronbergin rautatieasema on osa Frankfurtin seudun paikallisjunaliikennejärjestelmää. Lähimmät moottoritiet ovat BAB 66, BAB 661, BAB 3 ja BAB 3.

Lähteet
-------

1. ↑  Statistik Hessen : Tabellen Bevölkerung : Bevölkerung in Hessen am 31.12.2020 nach Gemeinden *Statistik.hessen.de*. Hessisches Statistisches Landesamt.  Arkistoitu 2.4.2019. Viitattu 24.10.2021. (saksaksi)
2. ↑  Entfernung Kronberg im Taunus, Hessen, DEU\_ *Luftlinie.org*. Viitattu 24.10.2021. (saksaksi)
3. 1 2 3  Blick in die Stadtgeschichte *Kronberg.de*. STADT KRONBERG IM TAUNUS. Viitattu 24.10.2021. (saksaksi)
4. ↑  Kirchen *Kronberg.de*. STADT KRONBERG IM TAUNUS. Viitattu 24.10.2021. (saksaksi)
5. ↑  Standort *Koenigstein.de*. Königstein im Taunus. Viitattu 24.10.2021. (saksaksi)

Aiheesta muualla
----------------

* Kronberg im Taunus, Hessen, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Kronberg im Taunus**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Kronberg im Taunus 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Maantieteelliset | 
* MusicBrainz area

 |

 |